|  |  |
| --- | --- |
| **Tantárgy neve: Szakmai reflexió – Inkluzív nevelés NBP\_GP193G3** | **Kreditértéke: 3** |
| A tantárgy **besorolása**: **kötelező** |
| **A tantárgy elméleti vagy gyakorlati jellegének mértéke, „képzési karaktere”** 100(kredit%) gyakorlati |
| A **tanóra típusa**: **gyakorlat** és **óraszáma**: **30** az adott **félévben**,Az adott ismeret átadásában alkalmazandó **további** (*sajátos*) **módok, jellemzők** |
| A **számonkérés** módja **gyakorlati jegy**Az ismeretellenőrzésben alkalmazandó **további** (*sajátos*) **módok**:**Folyamatos beszámoló a megadott megfigyelési szempontokról, önreflexió készítése, esettanulmány készítése.** |
| A tantárgy **tantervi helye**: **8. félév** |
| Előtanulmányi feltételek: **A választott szakirányt bővítő, a közoktatás területein pedagógiai jellegű feladatok ellátását erősítő differenciált szakmai ismeretek 60 kreditjének teljesítése** |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| **A tantárgy célja**: A tantárgy célja a fél éves összefüggő tanítási gyakorlatot teljesítő hallgatók munkájának követése, ellenőrzése, segítése a gyakorlat teljes időtartama alatt. **A tantárgy tartalma:**A a hallgatók szakmai fejlődésének támogatása, az önreflexió erősítése, a gyógypedagógus jelöltek egymástól való tanulásának lehetővé tétele, valamint a gyógypedagógusi kompetenciák fejlődésének nyomon követése, segítése, hatékonyabbá tétele. A tárgy oktatója a mentortanárral folyamatosan együttműködve segítséget nyújt az egyéni gyakorlat színvonalas elvégzéséhez, az integrált nevelésben és oktatásban részesülő gyermekek és tanulók ellátásának és fejlesztési lehetőségeinek megismeréséhez, gyakorlásához óvodai csoportokban/iskolai osztályokban, különféle munkaformák alkalmazásával és a tanítás/tanulás különböző színtereinek minél sokrétűbb megismerésével, valamint az ezek által megkívánt speciális készségek erősítéséhez, végezetül a portfólió elkészítéséhez.A gyakorlat során megkülönböztetett figyelmet fordítunk a gyógypedagógus és a többségi tanár együttműködésének elemzésére, az ezzel kapcsolatos jó gyakorlatok gyűjtésére, közössé tételére.Az egyéni. illetve csoportos megbeszéléseket a gyakorlatvezető egyedi megfigyelési szempontokkal készíti elő, a beszámolók közös elemzése során segíti a gyakorlati tapasztalatok elméletileg is megalapozott rendszerbe foglalását |
| A **2-5** legfontosabb *kötelező,* illetve *ajánlott***irodalom felsorolása** |
| **Kötelező*** Speciális szükségletű gyermekek nevelése, oktatása Európában Az integráció és inklúzió elméleti és gyakorlati kérdései Réthy Endréné Magyar Pedagógia 102. évf. 3. szám 281–300. (2002)
* Könyv a differenciálásról <http://www.gyermekekhaza.hu/alapelvek/differencialt_oktatas>
* Együtt-tanulók kézikönyve. Arató Ferenc – Varga Aranka (2006): PTE BTK NTI, Pécs[www.wekerle.gov.hu/download.php?doc\_id=2067](http://www.wekerle.gov.hu/download.php?doc_id=2067)
* A sajátos nevelési igényű gyermekek integrált/inkluzív nevelése Kőpatakiné Mészáros Mária Pécsi Tudományegyetem Bölcsészettudományi Kar Pécs, 2011<http://janus.ttk.pte.hu/tamop/tananyagok/sni/21_a_kttanros_modell.html>
* Shiffer Csilla – Szekeres Ágota: Az integratív pedagógia neveléselmélete. ELTE Bárczi Gusztáv Gyógypedagógiai Kar [http://www.tankonyvtar.hu/en/tartalom/tamop412A/2009-0007\_az\_integrativ\_pedagogia\_neveleselmelete/TANANYAG/13\_1.html](http://www.tankonyvtar.hu/en/tartalom/tamop412A/2009-%20%20%20%20%20%20%20%20%20%20%200007_az_integrativ_pedagogia_neveleselmelete/TANANYAG/13_1.html)

**Ajánlott:*** Csányi Yvonne (2000): A speciális nevelési szükségletű gyermekek és fiatalok integrált nevelése-oktatása. Illyés Sándor (szerk.): Gyógypedagógiai alapismeretek. ELTE BGGYFK, Budapest, 377-408.
* Petriné Feyér Judit (2001): Pedagógusok a differenciálásról. In: Golnhofer Erzsébet és Nahalka István (szerk.): A pedagógusok pedagógiája. Nemzeti Tankönyvkiadó, Budapest. 221**.**
 |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** |
| 1. **tudása**
* Ismeri a komplex gyógypedagógiai diagnosztika, nevelés, oktatás, fejlesztés, terápia és rehabilitáció módszereit, gyakorlatát, valamint az integrált, inkluzív nevelés elméletét és eljárásait, azok alkalmazásának és továbbfejlesztésének lehetőségeit.
* Átfogó ismeretekkel rendelkezik az általános pedagógia, nevelés- és oktatáselmélet, andragógia, alternatív- és reformpedagógiai koncepciók, pedagógiai projektek területéről és azok gyógypedagógiai adaptációs lehetőségeiről.
* Ismeri a művészetpedagógiai és művészetterápiás eljárások alapelveit, módszertanát és a kapcsolódó pedagógiai, gyógypedagógiai adaptációs, intervenciós lehetőségeket. Ismeri a fejlesztés, nevelés, integráció és inklúzió területén alkalmazható művészeti intervenciós és művészetterápiás módszereket és a saját kompetencia szintjén tudja alkalmazni azokat.
* Ismeri a fogyatékossággal élő személyek, csoportok és környezetük megismerésére alkalmas felmérés, diagnosztika területeit, formális és informális eljárásait, és a diagnosztikán alapuló gyógypedagógiai tervezés különböző szintjeit, ezek összefüggéseit és szervezeti beágyazottságát.
* Tisztában van a fogyatékos személyek (gyógy)pedagógiájának nevelési/oktatási/fejlesztési/rehabilitációs céljaival, tartalmaival, a folyamatok összefüggéseivel.
1. **képességei**
* A gyógypedagógiai folyamatok tervezésében ötvözi az általános didaktikai, metodikai alapelveket a fogyatékossági típusnak megfelelő, speciális gyógypedagógiai tartalmakkal, alkalmazkodva a fogyatékos személyek életkori, képességbeli, attitűdbeli és szociokulturális sajátosságaihoz is.
* Egyéni felmérés alapján, a gyógypedagógiai folyamat eredményeit értékeli, beleértve a gyermek/felnőtt haladásának, a pedagógiai módszereknek és eszközöknek, valamint a saját munkájának értékelését.
* Képes a team-munkához szükséges kooperációra, kommunikációra.
* Képes a fejlesztés, nevelés, integráció és inklúzió területén alkalmazható művészeti intervenciós módszerek alkalmazására saját kompetencia szintjén.
1. **attitűdje**
* Nyitott innovatív gyógypedagógiai elképzelések és megoldások megismerésére, törekszik a bizonyítékalapú módszerek alkalmazására.
* Mérlegeli a szakmai problémák sokoldalú módszertani megközelítésének lehetőségeit. A mindennapi gyógypedagógiai fejlesztő munka, a gyógypedagógiai kutatások, az innovatív tevékenységek során nyitott a team-munkára.
* A fogyatékos személyeket és hozzátartozóikat – azok igényeit figyelembe véve – informálja az alkalmazni kívánt koncepcióról, eljárásról, módszerről, terápiáról, illetve ezek eredményeiről.
1. **autonómiája és felelőssége**
* A szakirányának megfelelő gyógypedagógiai nevelési-oktatási intézményekben, csoportokban, osztályokban önállóan és felelősséggel látja el az óvodai nevelés, valamint az általános iskola 1-6. évfolyamán (a tanulásban akadályozottak pedagógiája szakirányon és az értelmileg akadályozottak pedagógiája szakirányon: az 1-8. évfolyamon, értelmileg akadályozottak pedagógiája és szomatopedagógia szakirányon: a fejlesztő nevelés-oktatás teljes időtartamában) a nevelési és valamennyi műveltségi területhez tartozó oktatási feladatokat.
* Tudatosan képviseli a gyógypedagógia és határtudományai/társtudományai módszertani kultúráját.
* A partnerekkel előítélet-mentes, kölcsönös tiszteletre és bizalomra épülő kapcsolatrendszert teremt, szakmai szituációkban szakszerűen, közérthetően és hitelesen kommunikál.
 |
| **Tantárgy felelőse: Dr. Murányi Zoltán Ph.D. főiskolai tanár** |
| **Tantárgy oktatásába bevont oktatók: -**  |